Source: https://www.epi.sk/zz/2004-528
Timestamp: 2019-11-14 13:49:37+00:00

Document:
528/2004 Z. z. Vyhláška Ministerstva zdravotníctva Slovenskej republiky, ktorou sa určuje rozsah ošetrovateľskej pr... | Aktuálne znenie
Hľadaj v 528/2004 ×
Vyhláška č. 528/2004 Z. z.Vyhláška Ministerstva zdravotníctva Slovenskej republiky, ktorou sa určuje rozsah ošetrovateľskej praxe poskytovanej sestrou samostatne a v spolupráci s lekárom a rozsah praxe pôrodnej asistencie poskytovanej pôrodnou asistentkou samostatne a v spolupráci s lekárom
Platnosť od 08.10.2004 do14.08.2005
Účinnosť od 15.10.2004 do14.08.2005
Zrušený 364/2005 Z. z.
§ 1 - Rozsah ošetrovateľskej praxe poskytovanej sestrou samostatne
§ 2 - Rozsah ošetrovateľskej praxe poskytovanej sestrou v spolupráci s lekárom
§ 3 - Rozsah praxe pôrodnej asistencie poskytovanej pôrodnou asistentkou samostatne
§ 4 - Rozsah praxe pôrodnej asistencie poskytovanej pôrodnou asistentkou v spolupráci s lekárom
Aktuálne znenie 15.10.2004 - 14.08.2005
(1) Pri výkone ošetrovateľskej praxe sestra samostatne
a) vykonáva sesterskú diagnostiku posudzovaním zdravotného stavu osoby a zhodnotením zdravotných problémov,
b) stanovuje sesterskú diagnózu podľa osobitného predpisu,1) podľa písmena a) a Medzinárodnej klasifikácie ošetrovateľskej praxe,
c) vypracúva individuálny plán ošetrovateľskej starostlivosti v spolupráci s osobou, ktorého súčasťou je stanovenie cieľa, výsledných kritérií a intervencií sestry,
d) plánuje intervencie, priebežne posudzuje a hodnotí účinnosť jednotlivých intervencií a reakcií osoby,
e) informuje osobu o potrebe, rozsahu a cieľoch ošetrovateľskej starostlivosti zrozumiteľne, ohľaduplne, bez nátlaku, primerane veku a aktuálnemu zdravotnému stavu osoby,
f) vyhodnocuje ošetrovateľský proces.
(2) V nadväznosti na ošetrovateľské výkony uvedené v odseku 1 sestra samostatne
a) nepretržite sleduje a zabezpečuje uspokojovanie biologických, psychických, sociálnych a duchovných potrieb osoby súvisiacich so zdravím, chorobou a umieraním s rešpektovaním ľudskej dôstojnosti a udržiavaním kvality života,
b) spolupracuje s osobou, s jej rodinou alebo inými blízkymi osobami, podporuje a usmerňuje ich v procese adaptácie na bežný život vrátane poskytnutia potrebných vedomostí a nácviku potrebných zručností,
c) zabezpečuje dodržiavanie bezpečného prostredia, ochranu intimity a komfort pri poskytovaní ošetrovateľskej starostlivosti,
d) podporuje, obhajuje a presadzuje potreby a práva osoby,
e) vykonáva činnosti na prevenciu vzniku syndrómu z imobility polohovaním a ošetrovateľskou rehabilitáciou,
f) ošetruje drény, periférne a centrálne cievne katétre, epidurálne katétre, permanentné močové katétre, kanyly a stómie,
g) aplikuje zábaly a obklady,
h) meria, sleduje a interpretuje zistené numerické a klinické údaje fyziologických a vitálnych funkcií osoby v rozsahu nevyhnutom na poskytovanie ošetrovateľskej starostlivosti,
i) zabezpečuje starostlivosť o dieťa,
j) zabezpečuje hygienu prostredia vrátane dezinfekcie a sterilizácie zdravotníckych pomôcok, prístrojov, nástrojov a zariadení používaných pri poskytovaní ošetrovateľskej starostlivosti a zabezpečuje dodržiavanie príslušných hygienických predpisov,
k) informuje o možnosti použitia voľnopredajných liekov a doplnkov výživy a ich spôsobe použitia,
l) podieľa sa na tvorbe programov na podporu verejného zdravia, zdravotnej politiky, vzdelávania a výskumu v ošetrovateľstve a na ich realizácii.
(3) Na základe indikácie lekára sestra samostatne
d) zavádza žalúdočné a dvanástnikové sondy,
e) zavádza permanentné močové katétre u žien a rektálne rúrky,
f) aplikuje kyslíkovú liečbu, enterálnu výživu, klyzmy, liečivé kúpele,
h) podáva lieky všetkými dostupnými formami; vnútrožilovú formu liekov a parenterálnu výživu môže podávať len na základe písomného poverenia lekára, ktorého vzor je uvedený v prílohe,
i) zabezpečuje okamžitú lekársku pomoc v prípade potreby počas ošetrovateľského výkonu.
d) invazívnych a neinvazívnych výkonoch,
e) podávaní kontrastných látok vnútrožilovou formou,
f) podávaní transfúzie krvi a krvných derivátov.
(1) Okrem výkonov uvedených v § 1 ods. 1 a 2 v závislosti od reprodukčného obdobia ženy pôrodná asistentka
a) poskytuje informácie a služby súvisiace s podporou zdravého rodinného života, informácie o plánovanom rodičovstve, liečebnej telesnej výchove, zdravom životnom štýle, o metódach a voľbe plánovania rodiny s ohľadom na vek, zdravotný stav, kultúru a vierovyznanie a o možnostiach genetickej diagnostiky rodičovského páru,
b) informuje o zdravých sexuálnych návykoch a pozitívnom rodičovstve, o prevencii, diagnostike a liečbe gynekologických ochorení vrátane skríningu,
c) poskytuje poradenstvo v oblasti metodiky diagnostiky a liečby sterility, alternatívnej liečby klimakterických ťažkostí, sexuálnych problémov,
d) informuje o možnostiach ochrany pred domácim násilím, citovým zneužívaním, fyzickým zanedbávaním a dôsledkami spoločenskej neprispôsobilosti,
e) poskytuje informácie o včasnej diagnostike tehotnosti a podľa rozhodnutia ženy orientačne posudzuje dátum pôrodu,
f) vykonáva posúdenie zdravotného stavu a poskytuje starostlivosť tehotnej žene v oblasti telesnej, psychickej a sociálnej,
g) identifikuje a hodnotí rizikové faktory z anamnézy,
h) vykonáva psychofyzickú prípravu tehotnej ženy a sprevádzajúcich osôb,
i) informuje tehotnú ženu o možnostiach pôrodu a podporuje ju a jej rodinu pri výbere miesta a spôsobu pôrodu,
j) podporuje, obhajuje a presadzuje potreby a práva ženy, plodu a novorodenca.
(2) Pôrodná asistentka samostatne počas pôrodu v zdravotníckom zariadení ústavnej starostlivosti2)
a) posudzuje rodičku v oblasti fyzickej, duševnej a sociálnej,
b) monitoruje zdravotný stav plodu,
c) monitoruje zdravotný stav rodičky,
d) usmerňuje rodičku a sprevádzajúce osoby, usmerňuje aktivity rodičky a osoby prítomnej pri pôrode,
e) posudzuje priebeh a postup pôrodu kontrolovaním kontrakčnej činnosti, vaginálnym vyšetrením dilatácie pôrodných ciest,
f) identifikuje odchýlky od normálneho priebehu pôrodu,
g) odporúča rodičke výber nefarmakologických metód na zmiernenie a zvládnutie pôrodných bolestí,
h) podporuje rodičku pri výbere alternatív vedenia pôrodu,
i) zabezpečuje psychickú podporu rodičke a sprevádzajúcim osobám,
j) odvádza fyziologický pôrod vrátane pôrodu, pri ktorom sa vyžaduje epiziotómia v prítomnosti lekára,
k) ošetruje jednoduché pôrodné poranenia vrátane epiziotómie po odvedení fyziologického pôrodu,
l) vykonáva prvé ošetrenie novorodenca a zabezpečí jeho včasné priloženie k prsníku matky,
m) monitoruje psychický a fyzický stav rodičky bezprostredne po pôrode,
n) zabezpečuje okamžitú lekársku pomoc počas výkonu v prípade potreby.
(3) Pôrodná asistentka samostatne po pôrode a v šestonedelí
a) monitoruje fyzický a psychický stav ženy a novorodenca, odchýlky od normy a v prípade potreby odporučí, prípadne zabezpečí lekársku starostlivosť,
b) ošetruje novorodenca,
c) asistuje rodičke pri začatí dojčenia a dohliada na dodržiavanie zásad správnej techniky dojčenia,
d) podporuje ženu pri dojčení, v prípade nedostatočnej laktácie oboznamuje ženu o možnostiach náhradnej výživy novorodenca,
e) poskytuje vedomosti z oblasti správnej životosprávy, plánovaného rodičovstva počas dojčenia a starostlivosti o novorodenca.
e) aplikuje kyslíkovú liečbu, enterálnu výživu, klyzmy, liečivé kúpele,
f) podáva lieky všetkými dostupnými formami; vnútrožilovú formu liekov a parenterálnu výživu môže podávať len na základe písomného poverenia lekára, ktorého vzor je uvedený v prílohe,
g) monitoruje priebeh fyziologického tehotenstva, v ktorého rámci najmä sleduje hmotnosť, fyziologické funkcie, laboratórne testy, vyšetruje panvu pelvimetrom, vonkajšími hmatmi, stetoskopom, UDOP prístrojom, elektronickým fetálnym monitorom a Dopplerovým prístrojom.
a) nefyziologickom priebehu tehotenstva a šestonedelia,
b) nefyziologickom pôrode a pôrode operačnou cestou, spolupracuje pri diagnostike a liečbe gynekologických ochorení,
c) uskutočňovaní metód asistovanej reprodukcie.
1) § 2 ods. 7 zákona č. 311/2002 Z. z. o povolaní sestry, o povolaní pôrodnej asistentky, o Slovenskej komore sestier a pôrodných asistentiek a o zmene a doplnení zákona Slovenskej národnej rady č. 14/1992 Zb. o Slovenskej komore stredných zdravotníckych pracovníkov a o Slovenskej komore zubných technikov v znení neskorších predpisov.
2) § 17 ods. 3 zákona Národnej rady Slovenskej republiky č. 277/1994 Z. z. o zdravotnej starostlivosti v znení zákona č. 241/1998 Z. z.

References: § 1

§ 2

§ 3

§ 4
 § 1
 § 2
 § 17